ดาวหลงฟ้า ภูผาสีเงิน

ดาวหลงฟ้า ภูผาสีเงิน เป็นละครโทรทัศน์ไทยแนวโรแมนติก-ดราม่า-แอคชั่น สร้างครั้งแรกปี พ.ศ. 2544 นำแสดงโดย ท่านผู้หญิงพลอยไพลิน มหิดล เจนเซ่น, ณัฐวุฒิ สกิดใจ จากบทประพันธ์ของ เอื้องอรุณ สมิตสุวรรณ บทโทรทัศน์โดย เอื้องอรุณ สมิตสุวรรณ กำกับการแสดงโดย นิรัตติศัย กัลย์จาฤก ผลิตโดย บริษัท กันตนา กรุ๊ป จำกัด (มหาชน) ออกอากาศทางสถานีโทรทัศน์สีกองทัพบกช่อง 7 เมื่อวันที่ 15 พฤศจิกายน พ.ศ. 2544 – 20 ธันวาคม พ.ศ. 2544 แล้วถูกนำมารีเมคอีกครั้งใน ปี พ.ศ. 2559 นำแสดงโดย ทูลกระหม่อมหญิงอุบลรัตนราชกัญญา สิริวัฒนาพรรณวดี, ปณาลี วรุณวงศ์, เด่นคุณ งามเนตร กำกับการแสดงโดย อินทนนท์ รัตนากาญจน์ ผลิตโดย บริษัท กันตนา เอฟโวลูชั่น จำกัด  ออกอากาศทาง สถานีวิทยุโทรทัศน์ไทยทีวีสีช่อง 3 เมื่อวันที่ 7 ธันวาคม พ.ศ. 2559 - 19 มกราคม พ.ศ. 2560

**เนื้อเรื่อง**
พระเจ้าอิสราธิบดี กษัตริย์แห่งประเทศซามาร์ และอัมราภาชินีหญิงสาวผู้มีเชื้อสายไทย ทั้งสองพระองค์ทรงมีพระธิดาเพียงองค์เดียวของประเทศมีนามว่า เจ้าหญิงจัสมิน เจ้าหญิงทรงมีพระอาจารย์ชื่อมาลาตี ภรรยาท่านองคมนตรีที่คอยสอนด้านภาษาและประวัติศาสตร์ทางเอเชีย นอกจากนี้แล้วยังทรงมีพระสหายอีกสองคนด้วยกันคือ นาธานและเอ็มม่า แต่แล้วเรื่องราวที่ไม่มีใครคาดคิดก็เกิดขึ้นเมื่อเจ้าหญิงทรงหนีมาเที่ยวเมืองไทย เหตุเพราะโกรธที่พระบิดาติดภารกิจจึงไม่ว่างที่จะพาไปเที่ยวหลังจากเจ้าหญิงทรงเรียนจบมหาวิทยาลัยและได้ผลการเรียนดีเยี่ยม แม้ว่าจะแอบหนีมาแต่ก็มีสหายอย่างนาธานและเอ็มม่าติดตามมาด้วย ทั้งสามไม่รู้เลยว่า ซีนอน ลูกน้องของราชิดผู้ไม่ประสงค์ดีแอบสะกดตามรอยอยู่ทุกขณะ
ที่ประเทศไทยนายตำรวจหนุ่มผู้มีความมุ่งมั่นและจริงจังในการทำงานมาพร้อมกับบ้าที่เต็มตัวเขาคือ อริน ที่เป็นเพื่อนซี้กับ ร.ต.ท.ชัยชนะ เป็นคู่หูที่แม้ว่านิสัยจะต่างกันแต่มีอุดมการณ์ในการทำงานที่เหมือนกัน ทั้งสองมีความผูกพันกันอย่างแน่นแฟ้น แต่ในวันหนึ่งขณะที่ได้รับการรายงานว่าให้ไปจับแก๊งค์ปลอมพันธบัตร ทั้งสองคนก็ได้เข้าร่วมในการจับกุมครั้งนี้ด้วย แต่การจับกุมในครั้งนี้ต้องพบกับความเศร้าสลด เนื่องจากเหวยกังหัวหน้าแก๊งค์ที่กำลังจะพลาดท่าถูกตำรวจจับตัว เขาได้คว้าหญิงสาวที่กำลังท้องมาเป็นตัวประกันและฆ่าตัวประกันอย่างเลือดเย็น สร้างบาดแผลในใจและความเสียใจให้กับอรินอย่างมากที่ไม่สามารถช่วยหญิงท้องได้เลย จึงให้คำสัญญาตั้งแต่นั้นเป็นต้นมาว่าจะต้องจับกุมเหวยกังลากมาเข้าคุกรับความผิดให้ได้ และก็กลายเป็นคนเคร่งเครียดไม่สดใสเหมือนแต่เดิม
ราชิด หัวหน้ากลุ่มก่อการร้ายสากลต้องการยื่นข้อเสนอที่จะให้กษัตริย์อิสราธิบดีปล่อยตัวลูกน้องของเขาซะ แต่ทว่าการต่อรองนี้ไม่เป็นผลสร้างความคับแค้นใจให้กับราชิดเป็นอย่างมากเมื่อถูกปฏิเสธ จึงคิดที่จะหาข้อแลกเปลี่ยนอื่น ๆ ประจวบเหมาะกับที่สืบทราบมาว่าเจ้าหญิงจัสมินแอบหนีมาเที่ยวเมืองไทย จึงได้คิดแผนการออกว่าจะลักพาตัวเจ้าหญิงจัสมินเพื่อเป็นตัวประกัน มาแลกเปลี่ยนกับลูกน้องของตน
เมื่อถึงเมืองไทย เจ้าหญิงจัสมิน นาธาน และเอ็มม่า ถูกสับเปลี่ยนกระเป๋ากับเหวยกัง ทั้งสามจึงจำใจต้องมาพักโรงแรมราคาถูก นาธานที่เหลือเงินอยู่น้อยนิดก็ต้องถูกวิ่งราวแต่ดีที่จับตัวได้ เป็นเด็กซึ่งครูหยุ่น เจ้าหน้าที่มูลนิธิเด็กได้ขอร้องว่าอย่าเอาเรื่อง และขอไถ่โทษแทนด้วยการบอกว่าจะหางานทำให้ ซึ่งเจ้าหญิงได้งานเป็นครูสอนเปียโนให้กับมัดหมี่ หลานสาวอรินที่ถูกส่งมาในช่วงปิดเทอมหน้าร้อน อรินที่เคยเห็นเจ้าหญิงกับเหวยกังที่สนามบินจึงเข้าใจผิดว่าเป็นพวกเดียวกัน จึงพยายามจับตามอง
เจ้าหญิงจัสมินในชื่อใหม่คือ มะลิ ได้มาพักที่บ้านของอริน ตำรวจหนุ่มคัดค้านที่จะให้นาธานและเอ็มม่าตามมาด้วยทั้งสองจึงได้พักบ้านฝั่งตรงข้าม จนนาธานไม่ไว้ใจอริน ส่วนเอ็มม่าก็แอบปลื้มอริน องคมนตรีสืบรู้ว่าเจ้าหญิงอยู่เมืองไทย เช่นเดียวกับที่ราชิดสั่งให้ซีนอนรีบลักพาตัวเจ้าหญิง ศลิษาคนรักของอรินไม่พอใจที่เจ้าหญิงมาอยู่บ้านหลังเดียวกับแฟนหนุ่ม อรินเริ่มมีนิสัยอ่อนโยนมากขึ้นเพราะเจ้าหญิงเนื่องจาก พอฤดี เพื่อนตำรวจหญิงรู้สึกได้ถึงการเปลี่ยนแปลง อรินจึงสารภาพว่าเขาชอบมะลิซะแล้วสิ มัดหมี่และจ้อนจึงเป็นพ่อสื่อแม่สื่อให้
เหวยกังแอบเข้ามาขโมยแม่พิมพ์ธนบัตรปลอมในบ้านอริน จึงได้ปะทะกับเจ้าหญิง ยิ่งทำให้อรินเข้าใจผิดว่าคือพวกเดียวกัน เพียงแต่เล่นละครให้เขาตายใจเท่านั้น   เจ้าหญิงห้ามไว้ ไม่ให้นาธานและเอ็มม่าบอกความจริงว่าเธอเป็นใคร เพราะต้องการล่อให้เหวยกังติดกับดัก แต่ดันพลาดท่าเจ้าหญิงถูกจับเป็นตัวประกัน คราวนี้อรินช่วยเจ้าหญิงได้ทัน เหวยกังถูกจับเข้าคุก อรินรู้สึกผิดที่มองเจ้าหญิงในแง่ร้ายทั้งคู่จึงกลับมาคืนดีกัน
ราชิดที่สะกดตามเจ้าหญิง เมื่อได้โอกาสจึงจับตัวเจ้าหญิงเป็นตัวประกัน ความจริงจึงเปิดเผยเมื่อนาธานบอกว่า มะลิคือเจ้าหญิงจัสมิน อรินแทบช็อค แต่ทั้งหมดและองคมนตรีก็ได้เร่งติดตามช่วยเหลือเจ้าหญิง เมื่อสืบจนพบ ราชิดบอกว่าให้แลกเปลี่ยนตัวประกันแต่พระราชาไม่ยอม ราชิดไหวตัวทันพาเจ้าหญิงไปทางภูผาสีเงิน นาธานและอรินแอบตามไป จนเกิดการต่อสู้กันราชิดพลาดท่าตกภูผาตาย
เจ้าหญิงขอโทษพระบิดาและพระมารดา จึงได้รับคำสั่งว่าให้ไปเรียนต่อที่อังกฤษ ส่วนอรินก็กลับเมืองไทยตามเดิม ด้วยความรักและผูกพันเจ้าหญิงขอให้อรินรอเธอ แต่ชายหนุ่มไม่อาจเอื้อม เพราะเจ้าหญิงจัสมินสูงศักดิ์เกินกว่าที่คนธรรมดาอย่างเขาจะเอื้อมถึง

**รายชื่อนักแสดง**

**นักแสดงรับเชิญ**
พ.ศ. 2544- อิศริยา สายสนั่น รับบทเป็น พนักงานรับโทรศัพท์- พิจิตตรา สิริเวชชะพันธ์ รับบทเป็น พนักงานรับโทรศัพท์- วรินทร ผดุงวิถี รับบทเป็น - อมราพร สุดสายเนตร รับบทเป็น ข้ารับใช้เจ้าหญิงจัสมิน / มะลิ - วันวิสาข์ คำแดงใหญ่ รับบทเป็น ข้ารับใช้เจ้าหญิงจัสมิน / มะลิ - สาวิกา กาญจนมาศ รับบทเป็น- พรรณสิริ จิตรรัตน์ รับบทเป็น- สาวิกา ไชยเดช รับบทเป็นพนักงานรับโทรศัพท์- ฝันเด่น จรรยาธนากร รับบทเป็น- ไพโรจน์ ใจสิงห์ รับบทเป็น พนักงานโรงแรมที่เจ้าหญิงจัสมินเข้าพัก- ชวัลวิทย์ สีหเดชรุ่งชัย รับบทเป็น พนักงานรับโทรศัพท์- เจสิกา นาตาลี รับบทเป็น เจสิกา - วเรศรา บุญรักษา รับบทเป็น เพื่อนศลิษา- เทพยุดา ศรียาภัย รับบทเป็น ข้ารับใช้เจ้าหญิงจัสมิน / มะลิ - สิริพิชญ์ กฤษณะเศรณี รับบทเป็น เหวยกังตอนปลอมตัวจอมโจรผู้หญิง - ปาหนัน พุ่มอ่อน รับบทเป็น ท่านกงสุลซามาร์ประจำประเทศไทย - พิมพ์แข กุญชร ณ อยุธยา รับบทเป็น แม่ของศลิษา - จีระศักดิ์ ปิ่นสุวรรณ รับบทเป็น เฮีย (พี่ใหญ่) - ปณิธาน สังข์สุวรรณ (แห้ว รีเจนซี่) รับบทเป็น ผู้ต้องหาคดีฆ่าคนตาย- ระวิน ชุมเกษียณ รับบทเป็น ท่านเอกอัคราชทูตซามาร์ประจำประเทศไทย - ทอม ดันดี รับบทเป็น โจรป่าหมวกเขียว - อนันต์ สัมมาทรัพย์ รับบทเป็น- กษาปณ์ จำปาดิบ รับบทเป็น โจรป่าหมวกแดง - กล้วย เชิญยิ้ม รับบทเป็น คนขับรถตุ๊กตุ๊ก- ศิวพร บุณยเกียรติ รับบทเป็น คุณหญิง (แม่ของร.ต.ท.ชัยชนะ) - ด.ต.สิริเวช เจริญชนม์ รับบทเป็น ตำรวจ
พ.ศ. 2559- ปีเตอร์ ไนท์ รับบทเป็น โมซัน- ขจรศักดิ์ รัตนนิสสัย รับบทเป็น เฮียเปียว- วิวิศน์ บวรกีรติขจร รับบทเป็น เหวยกัง (อาชญากรข้ามชาติตอนยังไม่ผ่าตัดเปลี่ยนใบหน้า)- สุทธิกานต์ หวังเจริญทวีกุล รับบทเป็น แม่ของมัดหมี่- ลีน่า จังจรรจา รับบทเป็น นักโทษประหารข้อหาหมิ่นเบื้องสูง- อาภัสสรา อินทร์ตลาดชุม รับบทเป็น วาเดีย- กฤษณ์ ไตรรัตน์ รับบทเป็น - นวลปรางค์ ตรีชิต รับบทเป็น แม่ของศลิษา- สุดารัตน์ เดชากุล รับบทเป็น ครูน้อย- ฐิติ พุ่มอ่อน รับบทเป็น เฮียตง- ภัทชดล จันทร์ภักดิ์ รับบทเป็น ราชองครักษ์- ปณต สุขจิตร์ รับบทเป็น กองกำลังฝ่ายกบฎ EBOLA- วิวรรธน์ รัตนพิทักษ์ รับบทเป็น ตำรวจ

**นักแสดงรับเชิญกิตติมศักดิ์**

**เพลงประกอบละคร**
พ.ศ. 2544
# เพลง ดาวหลงฟ้า ภูผาสีเงิน ขับร้องโดย ธีรนัยน์ ณ หนองคาย (เพลงเปิดเรื่อง)
# เพลง จะเก็บเธอในใจตลอดไป ขับร้องโดย ณัฐวุฒิ สกิดใจ (เพลงปิดเรื่องเฉพาะตอนที่ 1,2,3,4,6,7,8,9,10,11,)
# เพลง ดาวหลงฟ้า ภูผาสีเงิน ขับร้องโดย ธีรนัยน์ ณ หนองคาย (เพลงปิดเรื่องเฉพาะตอนที่ 5)
พ.ศ. 2559
# เพลง ดาวหลงฟ้า ภูผาสีเงิน (Original) ขับร้องโดย ธีรนัยน์ ณ หนองคาย (เพลงเปิดเรื่องเฉพาะตอนคี่)
# เพลง ดาวหลงฟ้า ภูผาสีเงิน ขับร้องโดย สาธิดา พรหมพิริยะ (เพลงเปิดเรื่องเฉพาะตอนคู่)
# เพลง เติมรักในใจ  ขับร้องโดย ทูลกระหม่อมหญิงอุบลรัตนราชกัญญา สิริวัฒนาพรรณวดี (เพลงปิดเรื่องเฉพาะตอนที่ 1,4,7,9,10,11,12,13)
# เพลง จะเก็บเธอในใจตลอดไป ขับร้องโดย ปิยะรัฐ กัลย์จาฤก (เพลงปิดเรื่องเฉพาะตอนที่ 3,6)
# เพลง รักเพียงเธอตลอดไป ขับร้องโดย พงศกร ศรีถาพร (เพลงปิดเรื่องเฉพาะตอนที่ 2,5,8,14 ตอนจบ)

**ข้อมูลการออกอากาศ**
 เฉพาะวันที่ 29 ธันวาคม พ.ศ. 2559 ละครมาออกอากาศได้ในเวลา 20.30 - 21.00 น. โดยที่ละครออกอากาศในช่วงที่ 3/9 ของตอนที่ 8 นั้นยังออกอากาศไม่จบทั้งหมดก่อนที่จะตัดเข้าสัญญาณสดจากโทรทัศน์รวมการเฉพาะกิจแห่งประเทศไทย (ทรท.) เข้าสู่การถ่ายทอดสด สมเด็จพระเจ้าอยู่หัวมหาวชิราลงกรณ บดินทรเทพยวรางกูร เสด็จพระราชดำเนินทรงบำเพ็ญพระราชกุศลในการพิธีธรรมสวดอภิธรรมพระบรมศพพระบาทสมเด็จพระปรมินทรมหาภูมิพลอดุลยเดช ณ พระที่นั่งดุสิตมหาปราสาท ในพระบรมมหาราชวัง ตั้งแต่เวลา 21.00 - 22.15 น. ทำให้การออกอากาศของละคร ดาวหลงฟ้า ภูผาสีเงิน ออกอากาศให้จบต่อตั้งแต่เวลา 22.15 - 00.15 น.- เฉพาะวันที่ 5 มกราคม พ.ศ. 2560 ละครมาออกอากาศได้ในเวลา 20.20 - 21.00 น. โดยที่ละครออกอากาศในช่วงที่ 2/9 ของตอนที่ 10 นั้นยังออกอากาศไม่จบทั้งหมดก่อนที่ทางสถานีจะตัดเข้าสัญญาณสดจากโทรทัศน์รวมการเฉพาะกิจแห่งประเทศไทย (ทรท.) เข้าสู่การถ่ายทอดสด สมเด็จพระเจ้าอยู่หัวมหาวชิราลงกรณ บดินทรเทพยวรางกูร เสด็จพระราชดำเนินทรงบำเพ็ญพระราชกุศลในการพิธีธรรมสวดอภิธรรมพระบรมศพ พระบาทสมเด็จพระปรมินทรมหาภูมิพลอดุลยเดช ณ พระที่นั่งดุสิตมหาปราสาท ในพระบรมมหาราชวัง ตั้งแต่เวลา 21.00 - 22.29 น. ทำให้การออกอากาศของละคร ดาวหลงฟ้า ภูผาสีเงิน ออกอากาศให้จบต่อตั้งแต่เวลา 22.29 - 00.05 น.- เฉพาะวันที่ 19 มกราคม พ.ศ. 2560 ละครมาออกอากาศได้ในเวลา 20.25 - 20.55 น. โดยที่ละครออกอากาศในช่วงที่ 1/9 ของตอนที่ 14 (ตอนจบ) นั้นยังออกอากาศไม่จบทั้งหมดก่อนที่ทางสถานีจะตัดเข้าสัญญาณสดจากโทรทัศน์รวมการเฉพาะกิจแห่งประเทศไทย (ทรท.) เข้าสู่การถ่ายทอดสด สมเด็จพระเจ้าอยู่หัวมหาวชิราลงกรณ บดินทรเทพยวรางกูร เสด็จพระราชดำเนินทรงบำเพ็ญพระราชกุศลในการพิธีธรรมสวดอภิธรรมพระบรมศพ พระบาทสมเด็จพระปรมินทรมหาภูมิพลอดุลยเดช ณ พระที่นั่งดุสิตมหาปราสาท ในพระบรมมหาราชวัง ตั้งแต่เวลา 20.55 - 22.25 น. ทำให้การออกอากาศของละคร ดาวหลงฟ้า ภูผาสีเงิน ออกอากาศให้จบต่อตั้งแต่เวลา 22.25 - 00.20 น.

**อ้างอิง**

**แหล่งข้อมูลอื่น**
  innocence: ดาวหลงฟ้า ภูผาสีเงิน-  :ดาวหลงฟ้า ภูผาสีเงิน 2016- ดาวหลงฟ้า ภูผาสีเงิน (2016)-  เรื่องย่อละครดาวหลงฟ้า ภูผาสีเงิน (2016) : manager date=2016-12-22 
หมวดหมู่:ละครโทรทัศน์โดยกันตนา
หมวดหมู่:ละครโทรทัศน์ไทยในปี พ.ศ. 2544
หมวดหมู่:ละครโทรทัศน์ช่อง 7
หมวดหมู่:รายการโทรทัศน์ที่ถ่ายทำในประเทศออสเตรีย
หมวดหมู่:ละครโทรทัศน์ไทยในปี พ.ศ. 2559
หมวดหมู่:ละครโทรทัศน์ช่อง 3 เอชดี
หมวดหมู่:รายการโทรทัศน์ที่มีฉากในรัฐราชสถาน
หมวดหมู่:รายการโทรทัศน์ที่ถ่ายทำในประเทศอินเดีย